የ”ስቴይ ኢዚ” ሆቴል ባለቤት ሆቴሉን ለኮሮናቫይረስ ለይቶ ማቆያ እንዲሆን አበረከቱ
 አዲስ አበባ (ኢዜአ) በአዲስ አበባ የሚገኘው “ስቴይ ኢዚ” ሆቴል የኮሮናቫይረስ ምልክት ለሚታይባቸው የህክምና ባለሙያዎች ለይቶ ማቆያ እንዲሆን የሆቴሉ ባለቤት ወይዘሮ ህይወት አየለ ትናንት ለኮቪድ-19 ብሔራዊ ድጋፍ አሰባሳቢ ኮሚቴ አስረክበዋል። እንደ አገር የመጣውን የኮሮና ቫይረስ ስርጭት ለመከላከል እየተደረገ ያለውን ጥረት ለማገዝ ሆቴሉ የቫይረሱን ስርጭት መቆጣጠር እስኪቻልና መደበኛ እንቅስቃሴ እስኪጀመር ለለይቶ ማቆያ እንዲውል መፍቀዳቸውንም ገልጸዋል። ኮሚቴውን ወክለው ሆቴሉን የተረከቡት ፕሮፌሰር ሂሩት ወልደማሪያም በበኩላቸው ፣ ባለሃብቷ ላደረጉት አስተዋጽኦ ምስጋና አቅርበው ለሌሎችም አርአያ እንደሚሆን ገልጸዋል። አዲስ ዘመን መጋቢት 26/2012